মহাভারত

মহাভারত সংস্কৃত ঠারে ইকরা প্রাচীন ভারতর মহাকাব্য আহান। মহাভারতর ইকরেকুরাগো মহর্ষি কৃষ্ণদ্বৈপায়ন বেদব্যাস। ১৮ পর্বক ইকরা আদি মহাভারত হানাত এক লক্ষর চুয়া শ্লোক আছে।

 মহাভারতর য়ারিহান 
মহাভারতর য়ারিহার অকরাগো ভরত রাজার সময়েত্ত। রাজা শান্তনুর পুতক দেবব্রত পিতৃসত্য পালনরকা আজীবন লহঙ নাকরিয়া আসিল বারো রাজসিংহাসনহাতউ না বহিল। সাংগাল এহারকা তা পিসেদে ভীষ্ম বুলিয়া পরিচিত অইল। ভীষ্মর খুলা বেয়ক বিচিত্রবীর্যর দুগ পুতক - ধৃতরাষ্ট্র বারো পাণ্ডু। ধৃতরাষ্ট্র জন্মান্ধগ অনায় পাণ্ডু রাজাগ অইল। কিন্তু পাণ্ডু দৌঅনায় রাজত্বহান ধৃতরাষ্ট্রররাং গেলগা। 

কৃঙ্গ রাজাগো অইতয় পাণ্ডুর দাপাহান না ধৃতরাষ্ট্রর দাপাহান - মহাভারতর হাবি কৌলি খাণ্ণার উৎপত্তি অউহাত্ত। য়ারিএহার লমৈতেগা ডাঙর যুদ্ধআহান - যেহাত মরলা দুর্যোধন সহ মোট শতপুত্রের। লমিতেগা রাজত্বহান পেইলা পাণ্ডুর দাপাহানে। 

য়ারি এহাত ভগবান শ্রীকৃষ্ণ অর্জূনর সারথি অলিয়া মুখ্য চালকগর ভূমিকাত থাইল। মহাভারতর য়ারিহার সারাংশহান অইলতা ধর্মর জয় বারো অধর্মের নাশ।

 মহাভারতর বিভিন্ন পর্বর য়ারি 
 পর্ব  পর্বহার নাঙ  সংক্ষিপ্ত য়ারি ১  আদিপর্ব  রাগাগো, রাজার পুতকলকেইর জরম বারো ডাঙর অনি ২  সভাপর্ব  পাশাখেলা বারো পঞ্চপান্ডবর বনবাস. ৩  অরণ্যপর্ব বা বনপর্ব  পঞ্চপান্ডবর ১২ বছরর বনবাস ৪  বিরাটপর্ব  বনবাস লময়া রাজ বিরাটর রাজ্যত  ৫  উদ্যোগপর্ব  যুদ্ধর প্রস্তুতি ৬  ভীস্মপর্ব  ভীস্মর লগে যুদ্ধ ৭  দ্রোনপর্ব  দ্রোনাচার্যর লগে যুদ্ধ ৮  কর্ণপর্ব  কর্ণর লগে যুদ্ধ ৯  শল্যপর্ব  শল্যর লগে যুদ্ধ ১০  সৌপ্তিকপর্ব  অশ্বত্থামায় পান্ডবর শৌগি ঘুমজিতে মারল ১১  স্ত্রীপর্ব  গাণ্ধারী বারো অন্যান্য নিঙলর যুদ্ধক্ষেত্র পরিদর্শন ১২  শান্তিপর্ব  যুধিষ্ঠিরর রাজাভিষেক বারো ভীষ্মদেবর উপদেশ ১৩  অনুশাসনপর্ব  ভীষ্মদেবর শরশয্যা ১৪  অশ্বমেধপর্ব  মহারাজ যুধিষ্টিরর অশ্বমেধযজ্ঞ ১৫  আশ্রমপর্ব  ধৃতরাস্ট্র, গান্ধরী বারো কুন্তী আশ্রম ত্যাগ করলা বারো টেঙারাত গিয়া দৌ ইলাগা ১৬  মুষলপর্ব  যাদববংশর লগে মুষলর কৌলি. ১৭  মহাপ্রস্থানপর্ব  যুধিষ্টির বারো তার বেয়কলকেইর দেহত্যাগর হৎনা ১৮  স্বর্গারোহনপর্ব  পঞ্চপান্ডব স্বর্গত কাইলা ১৯  হরিবংশ  যদুবংশ ধ্বংস বারো শ্রীকৃষ্ণর দেহত্যাগ

 মহাভারতর চরিত্রর নাঙ 
 পাণ্ডব শিবির 
পঞ্চপাণ্ডব (যুথিষ্ঠির, ভীম, অর্জুন, নকুল, সহদেব), তানুর মালক কুন্তি (বাপক পাণ্ডু যুদ্ধর আগে দউ অসিলা, নকুল সহদেবর মালক মাদ্রী সহমৃতাগো।) স্ত্রী দ্রৌপদী। পুতক অভিমন্যু, ঘটোত্কচ, শিখণ্ডী, কৃষ্ণ

 কৌরব শিবির 
দুর্যোধন, দুঃশাসন ইত্যাদি বেইবুলি, (বাপক ধৃতরাষ্ট্র রাজধানীত্ত সঞ্জয়র থতাত্ত বর্ণনা শুনের বারো মন্ত্রী বিদুরর পাংলাকলো রাজ্যহান চালিয়া গেলগা। বনক দুঃশলা, মালক গান্ধারী), মামা শকুনি। ইপু ভীষ্ম, অজা দ্রোণাচার্য, কৃপাচার্য, কর্ণ, অশ্বথামা, শল্য।

 অন্যান্য চরিত্র 
একলব্য, চিত্রাঙ্গদা, হিড়িম্বা,

থাক:সাহিত্য
থাক:হিন্দু লিচেত